钦定古今图书集成/理学汇编/文学典/第175卷 > 《徐师曾文体明辩》 > 《哀辞》
## 钦定古今图书集成/理学汇编/文学典/第175卷 > 《徐师曾文体明辩》 > 《哀辞》

按：哀辞者，哀死之文也，故或称“文。”夫哀之为言依也，
悲依于心故曰哀。以辞遣哀，故谓之哀辞也。昔汉班
固初作《梁氏哀辞》，后人因之，或以有才而伤其不用，
或以有德而痛其不寿。幼未成德则誉止于察惠，弱
不胜务则悼加乎肤色。此哀辞之大略也。其文皆为
韵语，而四言骚体，惟意所之，则与诔体异矣。吴讷乃
并而列之，殆不审之故欤。今取古辞，自为一类云。